ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዑዲ ዓረብ ደቂ ኣንስትዮኣ ኣብ ስታድየም ስፖርት ክከታተላ ፈቒዳ 30 ጥቅምቲ 2017 ምንጪ ስእሊ, AFP መግለጺ ስእሊ, ኣብ ስታድዩም ኣትየን ስፖርተ ክርእያ ዝተፈቕደለን ደቀንስትዮ ስዑዲ ስዑዲ ዓረብያ ኣብ ታሪኻ ንመጀመርያ ጊዜ ደቂ ኣንስትዮ ካብ ቀፃሊጥሪ ጀሚረን፥ ኣብ ዝተፈላለዩ ማእኸላት ስፖርት ተረኺበን ዝኾነ ይኹን ስፖርታዊ ምድላዋት ክዕዘባ ምፍቃዳ፥ ሰበ ስልጣናት ተዛሪቦም። ስድራቤታት ክኣትዋለን ዝተፈቐደለን ማእኸላት ስፖርት ኣብ ሰለስተ ዓበይቲ ከተማታት እታ ዓዲ እንተትኸውን፥ ርያድ፣ ጅዳን ዳማምን እየን። ቅድም ክብል፡ ደቂ ኣንስትዮ እታ ዓዲ" መኪና ክዝወራ ዝተፈቐደለን እንትኸውን፥ ሐዚ ዝተወሰደ ስጉምቲ ድማ ነቲ ከጋጠመን ዝፀንሐ ማእለያ ዘይብሉ ኣግልሎ ቀንጢጡ ዝሐሸ ነፃነት ዘጎናፅፍ እዩ ተባሂሉ። ኣብ ስዑዲ ዓረብ ደቂ-ኣንስትዮ ዘይገብረኦም ነገራት ንጉስ መሐመድ ቢን ሳልማን፥ ማሕበረሰብ ሳውዲ ዓረብያ ብዘመናዊ ኣተሓሳስበታት ንክህነፅን ቁጠባ እታ ዓዲ ንቕድሚት ክስጉምን ኣትሪሩ ይሰርሕ ኣሎ። በዓል ስልጣን ስፖርት እታ ዓዲ፡ ካብ ዝቕፅል ሓድሽ ዓመት ፈረንጂ ጀሚሩ፥ እተን ዝተጠቐሳ ማእኸላት ስፖርት፥ ስድራቤታት ኣትዮም ከምልቦም ክርእዩ ሙሉእ ምድላዋት እናገበረ ምዃኑ ይዛረብ። ምንጪ ስእሊ, AFP መግለጺ ስእሊ, ዋላ'ኳ ለውጥታት እንተሎ ስክፍታ ግን ኣይተቐንጠጠን ኣብ ውሽጢ እቲ ስታድየም ዝርከቡ ቤት ብልዒ፥ ካፌታት ከምኡ ድማ መሳርሕታት ፍተሻ ነቲ ለውጢ ተኸቲሉ ሓደሽቲ ምምሕያሻት ይገበረሎም ኣሎ። ክሳዕ ሐዚ እቶም ማእኸላት ንደቂ ተባዕትዮ ጥራሕ ግልጋሎት ክህቡ ዝፀንሑ እዮም። እቶም ለውጥታት እንታይ እዮም?
